จริงๆ ร้านไออุ่นเป็นร้านที่ชูสุกี้ยูนนานเป็นจุดขาย ขายชุดละ 2,000 บาท มีเครื่องเคราดังนี้ (ผักเบบี้คอส ผักยอดถั่วลันเตา ผักกวางตุ้ง ตั้งโอ๋ ตังกุย ผักฮ่องเต้ ผักกาดขาว เห็ดเข็มทอง มันอาลู เผือก หมูน้ำค้าง เต้าหู้ เส้นบุก ฟองเต้าหู้ หมูชุบแป้งทอด ผักแขนง คะน้าดอย หมูสด และหมูชิ้น) แต่วันนี้ผมและเพื่อนไม่ได้มากินสุกี้ มากินอาหารตามสั่งเพียงแค่ไม่กี่อย่าง ที่สั่งไปก็มีเกี๊ยวซ่า ให้มาเยอะมาก แค่จานละ 100 บาท (อร่อยที่สุดบนดอยละสำหรับเมนูนี้) ผัดผักยอดถั่วลันเตา 70 บาท (รู้สึกมันจะเป็นผักประจำดอยแม่สลองนะ มีขายทุกร้าน แต่ก็สดกรอบอร่อยดีครับ) แล้วก็สั่งผัดเต้าหู้อาหารนอกเมนูมาอีกจาน (120 บาท) มื้อนี้กินเบาๆ แค่นี้แหละ เพราะกินมาทั้งวันแล้ว

ใครที่แวะมาร้านนี้ แนะนำให้มากันเป็นกลุ่ม เพราะเขามีอาหารชุดขายด้วย (1,500-1,800 บาท) ชุดเล็กจะมีอาหารอยู่ 6 อย่าง คือ ขาหมู หมั่นโถว ไก่ดำผัดขิง ไข่ยัดไส้ ปลาราดพริกยูนนาน ผัดยอดมะระหวาน และเห็ดหอมผัดน้ำมันหอย สำหรับชุดใหญ่ที่เพิ่มมาก็จะมี ไก่ยำตุ๋นยาจีน ยำยูนนาน และซี่โครงหมูทอด